ผมมีอะไรกับแฟนครั้งแรกพอหลังจากร่วมรักกันเสร็จเธอเจ็บปริเวณช่องคลอดมากแล้วก็มีเลือดไหลออกมาตอนนี้ก็วันที่สี่แล้วยังไม่หยุดไหลอยากถามคุณว่าอาการปกติมั้ยครับ(ครั้งแรกของแฟนครับ)ให้ไปหาก็ไม่ยอมไปครับบอกอาย
สวัสดีค่ะ เลือดออกผิดปกติทางช่องคลอดที่ไม่ใช่รอบเดือนอาจเกิดจาก-มีบาดแผลบริเวณช่องคลอดหรืออวัยวะเพศภายนอก ซึ่งอาจเกิดจากการมีเพศสัมพันธ์ได้-ภาวะแทรกซ้อนจากการตั้งครรภ์เช่น แท้ง ท้องนอกมดลูก-มีการติดเชื้อที่ช่องคลอดหรือปากมดลูกหรือมดลูก-อวัยวะภายในอุ้งเชิงกรานสตรีอักเสบ อาจมีไข้ ร่วมกับตกขาวผิดปกติด้วย-เนื้องอกมดลูก-ถ้าปนออกมากับปัสสาวะ อาจมีภาวะทางเดินปัสสาวะอักเสบแต่อย่างไรก็ตามแผลที่บริเวณอวัยวะเพศ หากไม่ใช่แผลเปิดขนาดใหญ่ ไม่ควรเลือดออกติดต่อกันนานเกิน 3 วันค่ะ หากมีเลือดไหลไม่หยุดมา 4 วันแล้ว แนะนำว่าควรไปพบสูตินรีแพทย์เพื่อตรวจเพิ่มเติม ไม่ควรอายหรือปล่อยทิ้งไว้ เพราะอาจทำให้โรคที่เป็นอยู่รุนแรงขึ้นได้ หรือถ้ามีแผลก็อาจเกิดการติดเชื้อตามมาการดูแลตัวเองเบื้องต้น งดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนใดๆมารับประทานเอง ถ้ามีอาการซีดอ่อนเพลียจากเสียเลือดมาก ไข้สูง ตกขาวผิดปกติ ควรรีบไปพบแพทย์ค่ะ